Erfdeel – Koos du Plessis | My Kop Op 'n Blok!
Posted by: mykopop | Donderdag 4 Oktober 2007
Erfdeel – Koos du Plessis
As dit gedaan is, en verby
sal hierdie kunstenaar in my
nog iewers in 'n boekrak bly
Ja, Koos, jy het dit reggekry om jou self in menige boekrak te verewig, maar veral in menige CD-rak. Of is dit dalk in menige iPod?
Ek het onlangs eers met 'n Google-soektog, ek onthou nie meer waarna nie, bewus geraak van die boek Erfdeel. Die boek is deur sy dogter, Irma, saamgestel.
Ongelukkig het ek nog nie die boek nie. (Jammer daar is so baie op my lysie op die oomblik.) Jy kan dit hier bestel.
Wat lekker is, jy kan 'n aansienlike uittreksel uit die boek as 'n Pdf-dokument aflaai, gaan kyk hier, heel onder aan. Daar is heelwat foto's soos die een hier links, in die uittreksel. Die versie hierbo kom ook daaruit.
Ek het darem reeds in my rak:
Kinders van die wind en ander lirieke met wysies en akkoorde
Om jou verlaas te groet – Nagelate verse
skink nog 'n uur in my glas
Uit laasgenoemde het ek lank terug een van die gedigte getoonset. Ek het nogal taamlik hoendervleis gekry toe ons Nagkantoor gaan kyk het en hulle dieselfde gedig voordra in plaas van sing! Ek sal nogal nie omgee as ek eendag Koos se sangeres-dogter Karla kan raakloop en haar oorreed om my wysie te sing nie.
« Donker Tjoklit
Saterdagaand tuis (1) »
Daar is net een Kood Doep! Ek kan "skink nog 'n uur in my glas" oor en oor lees en elke keer op iets nuuts afkom! Ek weet van "Erfdeel" en sal dit in die hand kry wanneer ek weer SA besoek.